دیارام گدومل

دیارام گدومل شاہانی  برطانوی راج میں سندھ میں پیدا ہونے والے سندھی زبان کے نامور ادیب، شاعر، سوانح نگار، سماجی مصلح اور جج تھے۔ وہ 30 جون 1857ء کو حیدرآباد، سندھ، بمبئی پریزیڈنسی، برطانوی ہندوستان میں پیدا ہوئے۔  انہوں نے فارسی کی تعلیم پانے گھر پر اخوند نور محمد سے حاصل کی۔ اس کے بعد ایلفن سٹون کالج بمبئی سے گریجویشن کیا اور قانون کی تعلیم حاصل کرنے کے بعد سول سروس میں شمولیت حاصل کی۔ وہ جوڈیشل کمشنر کے عہدے پر فائز رہے۔  1911ء میں ملازمت سے قبل از سبکدوشی کے بعد بمبئی منتقل ہوگئے۔ وہ سندھی ہندوؤں کے گاڈفادر کے طور پر شہرت رکھتے تھے۔انہوں ڈی جے کالج کراچی اور نیشنل کالج حیدرآباد کے قیام میں کردار ادا کیا۔ تعلیم نسواں کی حمایت کی۔انہوں نے سیاسی تنظیم سندھ سبھا کی بنیاد رکھی۔ بھیم راج ملباری کے ساتھ مل کر سیوا سدن بھی بنائی۔ وہ سندھی، عربی، فارسی اور سنسکرت کے ماہر مانے جاتے تھے۔ ان کی کتابوں میں ست سہیلیوں (سات سہلیاں، 1906ء)، چابک من جا، انگریزی کتابیں میں سادھو ہیرانند کی سوانح Something about Sindh (1882ء)، biography of The Life and Life& work of Behramji M. Malabari (فلورنس نائٹنگیل کے تعارف کے ساتھ، 1888ء) اور The status of woman in India (1889ء) شامل ہیں۔ دیارام گدومل 7 دسمبر 1927ء کو بمبئی، بمبئی پریزیڈنسی میں وفات پا گئے۔

حوالہ جات 

1857ء  کی پیدائشیں
1927ء  کی وفیات
سندھی شخصیات
بھارت میں اموات
ممبئی کے مصنفین
ممبئی کے اسکالر
حیدرآباد، سندھ کی شخصیات
ممبئی یونیورسٹی کے فضلا
انیسویں صدی کے ہندوستانی منصفین
بیسویں صدی کے بھارتی مرد مصنفین
سندھی مصنفین
سندھ کے مصنفین